《楼枢密挽词二首》
宋代·苏籀

岳镇巍峩幕府雄，紫青颐旨禀趋风。
布宣条目都无扰，求瘼慈祥概所蒙。
宾位樽罍人事改，影娥花月画堂空。
诸方故吏多才藻，撰纪徽嘉篆刻丰。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。